

דרכים למניעת החלת קדושת בכור

תמורה כד, ב
מתני'. כיצד מערימין על הבכור? מבכרת שהיתה מעוברת, אומר מה שבמעיה של זו אם זכר - עולה, ילדה זכר - יקרב עולה... גמ'. אמר רב יהודה: מותר להטיל מום בבכור קודם שיצא לאויר העולם. תנן: אומר אדם מה שבמעיה של זו עולה עולה - אין, שלמים - לא, [ואת] אמרת דמצית מפקעת ליה מקדושתה! אמר לך רב יהודה: ה"מ - בזמן שבית המקדש קיים, כי קאמינא אנא - בזמן הזה, דלא חזי להקרבה. אי בזמן הזה - מאי למימרא? מהו דתימא - נגזר דלמא נפיק רוב ראשו וקשדי ביה מומא. ואימא הכי נמי! אפילו הכי - הא עדיפא, (יתירא) מדאתי ביה לידי גיזה ועבודה.

1. הקדשה בבטן
אין להקדיש בכור לאחר שנולד לשם קרבן אחר[footnoteRef:1], שאמרה תורה: "אַךְ־בְּכ֞וֹר אֲשֶׁר־יְבֻכַּ֤ר לַֽה' בִּבְהֵמָ֔ה לֹֽא־יַקְדִּ֥ישׁ אִ֖ישׁ אֹת֑וֹ אִם־שׁ֣וֹר אִם־שֶׂ֔ה לַֽה' הֽוּא[footnoteRef:2]". לפיכך המשנה מציעה להקדיש את הבכור לעולה כבר בבטן, בטרם תחול עליו קדושת בכור. למרות שהקדושה טרם חלה, הגמרא מעירה שאין להקדיש לשלמים מאחר שזו הורדה בקדושה לעומת בכור[footnoteRef:3], או שמאחר שניתן להעלותו לעולה אין לנצלו לשלמים[footnoteRef:4]. מטרת ההקדשה היא בפשטות חיסכון, שכך לא יצטרך לתיתו לכהן, ויוכל "להקריבו לחובתו[footnoteRef:5]". בקרבן עולה, שהוא כבר מחויב בו.	Comment by אבי ונגרובר: מציע להסיר את הטעמים [1:  משנה אחרונה של מסכת ערכין (פרק ח משנה ז).]  [2:  ויקרא פרק כז, כו.]  [3:  תוספות כד, ב ד"ה כיצד. "כי בכור נאכל רק לכוהנים והשלמים לכל אדם" (תורה תמימה ויקרא כז אות קמה).]  [4:  רש"ש ד"ה דנחתא. לדעתו שלמים מעולים מבכור.]  [5:  ר' עובדיה מברטנורא תמורה פרק ה משנה א.] 

שנינו: "דאי להיתרא לא כתב[footnoteRef:6]". כלומר התורה איננה נוהגת לכתוב היתרים למצבים שנוצרו בעקבות ביצוע איסור. מכאן משמע שהיתר ההקדשה הוא לגמרי לכתחילה[footnoteRef:7]. אכן הרמב"ם כותב כאן:  [6:  יבמות עח, א.]  [7:  דף על הדף כאן, בעקבות שאלת האדר"ת.] 

"התחבולה המותרת נקראת הערמה, ושאינה מותרת - מרמה[footnoteRef:8]". [8:  פיה"מ רמב"ם על משנה תמורה פרק ה משנה א.] 

2. הטלת מום בבטן
רב יהודה מתיר להטיל מום בבכור בהיותו בבטן. רבא מסייג זאת: 
"גדיא - באודניה, אימרא בשפוותיה[footnoteRef:9]"  [9:  בכורות לה, א.] 

"ששפתיו נראין תחילה ואזניו קטנות ואין נראות עד שיוציא כל ראשו[footnoteRef:10]". הגמרא כאן תמהה על היתרו של רב יהודה, שאפילו להקדיש לשלמים נאסר, וכיצד נתיר להטיל בו מום? ומבארת שיש להקל בזמן הזה, היות שהבכור אינו ראוי להקרבה. החידוש הוא שאין לגזור שמא יטיל בו מום לאחר יציאת רובו. הגמרא שואלת מדוע באמת לא גזרו, ומשיבה שהחשש שייכשלו בו בגיזה ובעבודה מסוכן יותר. אמנם גם בהיותו בעל מום אסור הוא בגיזה ובעבודה, אך הכהן יכול לשוחטו לאלתר[footnoteRef:11]. [10:  פסקי רי"ד בכורות לה, א.]  [11:  על פי רש"י ד"ה הא.] 

שאלת הגמרא מדוע לא גזרו, צריכה ביאור. "ק"ל דהרי בע"ז (יג ב) מסקינן אליבא דרבא, דבזמן הזה לכ"ע אינו אלא מדרבנן. וא"כ מאי פריך הכא ואימא הכי נמי? הא הוה ליה גזרה לגזרה[footnoteRef:12]". אולי מכאן אפשר להביא ראיה לדעת הרמב"ם שאיסור הטלת מום בבכור הוא מן התורה גם בזמן הזה[footnoteRef:13]. [12:  רש"ש כד, ב ד"ה מהו דתימא.]  [13:  הדעות בזה הובאו בשיעורנו לבכורות דף לח.] 

3. השוואה בין סוגייתנו לבין המוכר לאחר שיצא שליש
בעלי התוספות משווים את סוגייתנו לסוגיה בחולין: "מתני'. המבכרת המקשה לילד - מחתך אבר אבר, ומשליך לכלבים. יצא רובו - הרי זה יקבר, ונפטרת מן הבכורה. גמ'. אתמר יצא שליש ומכרו לעובד כוכבים, וחזר ויצא שליש אחר; רב הונא אמר: קדוש, רבה אמר: אינו קדוש. רב הונא אמר קדוש, קסבר: למפרע קדוש, וכיון דנפק ליה רוביה, איגלאי מילתא למפרע דמעיקרא הוה קדוש, ומאי דזבין - לא כלום זבין. רבה אמר אינו קדוש, קסבר: מכאן ולהבא קדוש, ומאי דזבין שפיר זבין[footnoteRef:14]". בסוגייתנו דנו בגזירה שמא יצא רוב הראש. משמע שכל זמן שיצא מיעוטו אין כל בעיה. אולם "לרב הונא, במיעוט ראשו נמי איכא איסור. וכן הא דא"ל רב עמרם לרב ששת: אמר על הבכור עם יציאת רובו: 'יהא עולה', עולה הוא או בכור הוי? ההיא נמי דלא כרב הונא, דמשמע דפשיטא ליה דקודם יציאת רובו יכול להפקיע ממנו קדושת בכור, אם לא נחלק בין מכירה לעובד כוכבים להנך". אם כן לפי התוספות, רב הונא חולק על רב יהודה. אמנם בסוף דבריהם רמזו בעלי התוספות שניתן לחלק בין המקרים. לדעת הרמב"ם הכרחי לחלק, מאחר שהוא פוסק את שתי המימרות:  [14:  חולין סט, ב.] 

"מותר להטיל מום בבכור קודם שיצא לאויר העולם וישחט עליו. במה דברים אמורים? בזמן הזה שאין שם בית מפני שסופו להאכל במומו, אבל בזמן שבית המקדש קיים אסור[footnoteRef:15]". [15:  רמב"ם  בכורות פרק ב הלכה יד.] 

"יצא שליש ומכרו לנכרי וחזר ויצא שליש אחר, נתקדש למפרע ונפטרה מן הבכורה [footnoteRef:16]". הרי תירוצים שנתנו לסתירה לכאורה: [16:  רמב"ם  בכורות פרק ד הלכה טו. כן פוסק השו"ע. אולם הרמ"א בעקבות הרא"ש פוסק כרבה (שו"ע יו"ד  שיט סעיף א).] 

1. "יש לחלק בין מטיל מום למכירה, דבמכירה יש לטעות יותר שמא ימכור אחר יציאת רובו[footnoteRef:17]". [17:  תוספות כד, ב ד"ה אמר רב יהודה.] 

2. "במכירה שאין הבכור חסר כלום... שייך לומר שלמפרע יבטל ההקדש במכירה[footnoteRef:18], אבל כשהוא חסר או בעל מום על מה תחול ההקדש[footnoteRef:19]". אולי ביאורו, שמכירה היא פעולה קניינית, וקדושה עשויה לבטלה למפרע. אולם מום הוא עובדה[footnoteRef:20] המעכבת את הקדושה מלחול כלל. מעין זה כתב הנצי"ב: "ומקור ההפרש הוא סוגיא דנדרים דף כ"ט א', דרבא[footnoteRef:21] ס"ל דקדושת הגוף לא פקעה בכדי, ומשו"ה אפילו חל רגע אחת לא מהני סיבה לעקרה למפרע[footnoteRef:22]". [18:  בהמשך נימק: "שאין המעשה ניכר בגופו".]  [19:  שיטה מקובצת סוף דף כד. נדפס בסוף המסכת.]  [20:  על פי שפת אמת כאן.]  [21:  שממשיך בסוגייתנו את דברי רב יהודה.]  [22:  מרומי שדה כד, ב.] 

3. "מכירה לנכרי שמפקיע מקדושה לגמרי לא לכהן ולא למזבח וכן יוצא דופן- מפקיע לגמרי. משא"כ מטיל מום: נהי ממזבח מפקיע, מ"מ קדוש לכהן[footnoteRef:23]". [23:  חתם סופר חולין סט, ב.] 

4. במקרה של רב הונא, קדושה כבר חלה, אבל לגבי מום אם "ליכא יציאת רוב עובר ואם רצה מחתך ומשליך לכלבים. ומשום מטיל מום בקדשים ליכא, דמותר להטיל מום בבכור קודם שיצא לאויר העולם[footnoteRef:24]". "אפילו למ"ד למפרע הוא קדוש[footnoteRef:25]". [24:  רש"י חולין ע, א ד"ה הלכו באיברים.]  [25:  ש"ך יו"ד  שיג ס"ק ח.] 

 השאלה האם משנתנו מתירה חיתוך איברים כשיצא מיעוטו נתונה במחלוקת. כאמור רש"י מתיר, אולם לדעת בעלי התוספות היתר חיתוך איברים הוא רק
"בנפל שאינו ראוי להקרבה. אי נמי מחתך קודם שיצא לאויר העולם[footnoteRef:26]". ולא כשיצא מיעוטו. כך סובר גם הב"ח[footnoteRef:27]. לפי זה רב הונא מסכים עם דברי רב יהודה, ולא עם ההרחבה של רבא שהתיר להטיל מום אף בצאת חלק מן האיברים. [26:  תוספות חולין ע, א ד"ה מאי לאו.]  [27:  יו"ד  שיט. לדעתו רש"י אמר את דבריו רק לדעת רבה, שאין קידוש למפרע.] 


4. שיתוף גוי
דרך שלישית להימנע מקדושת בכור, היא למכור או לשתף גוי בבעלות על הבכור בעודו במעי אימו[footnoteRef:28]. בתחילת מסכת בכורות הגמרא משווה בין האפשרויות השונות: [28:  משנה ראשונה במסכת בכורות.] 

"רב מרי בר רחל הויא ליה ההיא חיותא, הוה מקנה לאודנייהו לעובד כוכבים, ואסר להו בגיזה ועבודה, ויהיב להו לכהנים, וכלאי חיותא דרב מרי בר רחל. וכי מאחר דאסר להו בגיזה ועבודה, ויהיב להו לכהנים, אמאי מקנה להו לאודנייהו לעובד כוכבים? דלמא אתי בהו לידי תקלה; אי הכי, מאי טעמא כלו חיותא דרב מרי? משום דמפקע להו מקדושתייהו; והאמר רב יהודה: מותר לאדם להטיל מום בבכור קודם שיצא לאויר העולם! התם - מקדושת מזבח קא מפקע ליה, מקדושת כהן לא מפקע ליה, הכא - אפי' מקדושת כהן קא מפקע ליה. ואיבעית אימא: רב מרי בר רחל ידע לאקנויי קנין גמור, וחזי ליה איניש אחרינא ואזיל ועביד, וסבר - רב מרי מילתא הוא דעבד, ואתי בה לידי תקלה". אם כן, רב מרי נהג להקנות אוזן לגוי, ונענש על כך ש'כלו בהמותיו'. הגמרא מסבירה שדרכו של רב יהודה להטיל מום בעובר במעי אימו עדיפה, מכיוון שכך אינו מפקיע את הבהמה מן הכהן. בתירוץ שני מציעה הגמרא שקיים חשש שאחרים ילמדו בטעות מרב מרי, להקנות בדיבור את הבכור לגוי, ולא ידעו שרב מרי ביצע קניין בכסף[footnoteRef:29]. בכל זאת רבנו תם מעיד שאנו הולכים בעקבות רב מרי: "אר"ת, דהשתא נהגו העולם למכור קצת מן האם כדי להפקיע הוולד מן הבכורה וטוב הוא לעשות כן... והכי עדיף טפי דלא אתי לידי תקלה דגיזה ועבודה[footnoteRef:30]". מדוע אנו נוקטים פתרון שפסלה הגמרא? "רב מרי נענש לפי שהיה מקנה אזנו של עובר ואיכא הפקעה בגוף העובר אבל הקנאה באם שריא... עוד פר"ת: רב מרי שהיה מקנה אזן עובר לעובד כוכבים הוי דבר שלא בא לעולם[footnoteRef:31] אלא היה מקנה בהמה לאזני עובר כמו דקל לפירותיו. וטעה אינש ואמר: אזני עובר היה מקנה כמו פירות דקל, ואתי לידי תקלה. אבל כי מקנה אזני הבהמות שרי דלא אתי למיטעי [footnoteRef:32]". [29:  זו שיטת רש"י (ד"ה 'קנין' ו'מילתא').]  [30:  תוספות ד"ה הא עדיפא יתירא מדאתי ביה לידי גיזה ועבודה.]  [31:  האחרונים תמהו: הרי בשר הבכור ישנו בעולם? ייתכן שהקנה לו את האוזן רק לכשתלד, כדי שהגוי לא יכוף אותו לחלק את השותפות (נתיבות המשפט רט, ב), או שהבעיה בדבר שלא בא לעולם היא שלא סמכה דעתו של קונה. גם כאן לא סמכה דעתו, מאחר שהמוכר מעכב עד אחר הלידה (קהילות יעקב סימן א). תמצית מן הדיון ניתן למצוא ב'חברותא' לבכורות ג, ב הערה 11.]  [32:  תוספות בכורות ג, ב ד"ה דקא.] 

עדיין יש לבאר מדוע איננו הולכים בדרכו של רב יהודה, להטיל מום בעובר?
"ואף על פי שאפשר להטיל מום בהבכור קודם שיולד ולא נפקיענו מיד הכהן, אמנם וודאי דזהו עדיף טפי, אך אין אנו בקיאין בזה. ובהכרח למוכרו לכותי או להשתתף עמו[footnoteRef:33]". לפי הלשון השנייה בגמרא, רב מרי נענש כיוון שהיה בקיא לעשות כרב יהודה. אך אנו איננו בקיאים. [33:  ערוך השולחן יו"ד  שכ סעיף יא.] 

הרא"ש מסיים: "והמחוור שבכולן שיקבל מן העובד כוכבים פרוטה ויקנה לו המקום שהבהמה עומדת שם[footnoteRef:34] ויקנה לו אוזן הבהמה. וטוב הוא לעשות כן שלא יבא לידי תקלה בבכור. אבל חמור אין להקנותה לעובד כוכבים ולהפקיע הבכורה, כיון דאית ליה תקנה בפדייה או בעריפה[footnoteRef:35]". [34:  "דדוקא במטלטלים תליא בפלוגתא דבקרא או קנה מיד עמיתך... דהיינו מטלטלין אבל בקרקע אין חילוק בין ישראל לעובד כוכבים וקונה בכסף כמו הישראל" (מעדני יום טוב מסכת בכורות פרק א סימן ב אות צ). כלומר: נחלקו רש"י ותוספות כיצד גוי קונה מטלטלים. "לדעת רש"י דווקא בכסף ולדעת הרמב"ם בפק א דזכיה דקונה בין בכסף בין במשיכה, ולדעת ר"ת רק במשיכה" (ערוך השולחן יו"ד שכ, יב). לפיכך פילס לו הרא"ש דרך מוסכמת על הכול.
]  [35:  רא"ש בכורות פרק א סימן ב.] 

מכל מקום הטלת מום קודם שיצא לאוויר העולם מותרת כיום[footnoteRef:36].  [36:  שו"ע יו"ד  שיג.] 

5. היחס להערמות
כפי שביארנו, ההפקעה ממצוות בכור היא בעייתית, ונובעת מאילוצים שונים, שמרכזית בהם היא חוסר היכולת להקריבו בזמן הזה. היחס להפקעה מחיוב מצוות הוא סוגיה רחבה ונביא רק את שורשי הדברים[footnoteRef:37]. [37:  מלאכה נאה עשו בעניין זה בהוצאת מתיבתא בכורות כרך א אוצר עיונים אות ב, ומשם רוב ליקוטי בסעיף זה.] 

רש"י מביא קריטריון בפסוקים למצוות שיש במיוחד לחזר אחריהן:
"לפי שנאמר שלח תשלח - ב' פעמים. שומע אני לחזור אחר המצוה הזאת עד שתבא לידו[footnoteRef:38]". [38:  רש"י חולין קלט, ב.] 

מכמה מקורות עולה שאין זה ראוי או אולי אפילו אסור[footnoteRef:39] להימלט מחיוב מצווה: [39:  מחלוקת אחרונים היא זו. לגבי בכור כתב החזון איש (בכורות סימן טז ס"ק ב) שאין זה איסור גמור אלא שאין זה מנהג חסידים.] 

1. מצוות קימה: "יכול יעצים עיניו מקמי דלימטיה זמן חיובא, דכי מטא זמן חיובא הא לא חזי ליה דקאים מקמיה? ת"ל: תקום ויראת[footnoteRef:40]". [40:  קידושין לג, א.] 

2. ציצית: "בזמן דאיכא ריתחא ענשינן... טצדקי למיפטר נפשך מציצית[footnoteRef:41]". [41:  מנחות מא, א.] 

3. מזוזה: "רבי אומר: בעון נדרים בנים מתים כשהן קטנים... פליגי בה רבי חייא בר אבא ורבי יוסי, חד אמר: בעון מזוזה[footnoteRef:42], וחד אמר: בעון ביטול תורה[footnoteRef:43]".  [42:  שעשה ביתו בצורה פטורה ממזוזה (רש"י שם ד"ה כמחתרת).]  [43:  שבת לב, ב.] 

4. חלה: "אסור לאדם לעשות עיסתו קבין[footnoteRef:44]" כלומר:  [44:  ירושלמי מסכת חלה פרק ג הלכה א.] 

"אסור לעשות עיסתו פחות מכשיעור כדי להפקיע ממנו חיוב חלה[footnoteRef:45]". [45:  שו"ע יו"ד  שכד סעיף יד.] 

האחרונים דנים בהשוואה בין מקורות אלו, לבין מקורות מהם עולה שהפקעה של המצווה היא לכתחילה:
·  "אמר רב הושעיא: מערים אדם על תבואתו ומכניסה במוץ שלה, כדי שתהא בהמתו אוכלת ופטורה מן המעשר[footnoteRef:46]". [46:  ברכות לא, א.] 

· "אמר רבב"ח א"ר יוחנן משום ר' יהודה בר אילעי: בא וראה שלא כדורות הראשונים דורות האחרונים, דורות הראשונים מכניסין פירותיהן דרך טרקסמון כדי לחייבן במעשר, דורות האחרונים מכניסין פירותיהן דרך גגות ודרך קרפיפות כדי לפוטרן מן המעשר; דאמר רבי ינאי: אין הטבל מתחייב במעשר עד שיראה פני הבית[footnoteRef:47]". [47:  גיטין פא, א.] 

ביאורים רבים נאמרו בעניין. כאן נביא רק את ביאור המהותי של הרב קוק. הוא סבור שבכוונה הוגדר מבחר של מצוות שניתן יהיה להיפטר מהן, כדי לאפשר עבודה מאהבה. חשיבות מיוחדת נודעה לכך שמתן תרומות ומעשרות ייעשה מרצון, בהיותו הבסיס לקשר בין העם לבין הכוהנים. לפיכך נתנה תורה אפשרות לחפצים בכך, להימלט מן החיוב ללא חשש עונש.

"ההבדל שיש בין המכיר ערך המצות ותכליתן הנשגבה וחפץ בהן באמת ובין מי שעבודתו היא רק מצוות אנשים מלומדה, הוכן להיות יוצא אל הפועל בהרבה מצות מן התורה, שנמצאו בהם דרכים ע"פ דין תורה להפקיע החיוב מעצמו. אמנם רק בזה יוודע שלימות העובד מאהבה, בהיות לאל ידו לפטור עצמו, ובהיותו מכיר את ערך המצווה וקדושתה הוא נכנס להתחייב בה. על כן במצות מעשרות, שהיא המצוה הראשית המחזקת את כל אושר הכלל כולו, בהיותה לברית בין המיוחדים לעבודת ד' שבט הלוי ובין כל העם כולו, דאגה החכמה האלהית ביותר שתהי' נעשית על פי רוח נדיבה המכרת את ערכה הגדול. על כן נתנה מקום להחלץ ממנה ע"י הכנסה דרך גגות חצירות וקרפיפות, למען שתגיע הרגשת העושה לעשות המצוה מיקרת רוח ונפש נדיבה, שבזה תצא אל הפועל תכליתה להשלים את הכלל כולו כחפץ האדון השם יתברך[footnoteRef:48]".  [48:  עין איה ברכות ב, ברכות לה, ב אות יב.] 


